Shalom ja tere õhtust! Olen Ma'ayan Hessen
ja eetris on TV7 lisraeli Uudised Jeruusalemmast. Põhiteemad -
Tihenev vägivald Iisraeli lõunapiiril Gazaga
viis kättemaksurünnakuni Hamasile kuuluva terroritaristu vastu.
Iisraeli peaminister toonitab:
rahu Saudi Araabiaga läheneb kiiresti.
Iisraeli president kutsub rahvuslikule ühtsusele
keset tõsiseid siseriiklikke lahkhelisid.
Vägivald Iisraeli lõunapiiril Hamasi valitsetava Gazaga
näib üha süvenevat.
Palestiina islamistid, sh erinevate terrorirühmituste agendid
on korraldanud vägivaldseid märuleid Gaza-Iisraeli turvataral,
loopides isetehtud lõhkekehi, Molotovi kokteile,
ja avades kohati püssitule Iisraeli Kaitseväe (IDF) sõdurite pihta,
kes püüavad ära hoida vägivalla lekkimist kaugemale.
Hamasi agendid on hakanud taas kasutama plahvatavaid õhupalle,
mis on juba tekitanud Lõuna-Iisraelis rea metspõlenguid.
Vastuseks vägivalla süvenemisele Iisraeli lõunarindel,
on IDF droonid teinud alates reede õhtust mitmeid rünnakuid
Hamasile kuuluva terroritaristu vastu, sh laupäeval, pühapäeval
ja isegi esmaspäeval, kui iisraelased tähistasid lunastuspäeva
ehk Yom Kippuri, mil juudid paastuvad ja palvetavad lunastuse pärast.
Enne pühadeks USAst Iisraeli naasmist
kiitis peaminister Benjamin Netanyahu intervjuus Fox Newsile
Saudi kroonprintsi Mohammad Bin Salmanit
tema väljendatud optimismi eest
suhete normaliseerimise suhtes Iisraeliga.
Mul oli hea meel kuulda, mis tal oli öelda.
Ja laenates üht fraasi arvan, et läheneme rahule iga päevaga.
Küsimusele, kas Iisrael rahuldaks saudi nõudmised
järeleandmiste suhtes palestiinlastele
ja teised palved suhete normaliseerimislepingu eest,
toonitas Netanyahu,
et kuigi palestiinlased peaksid osalema regionaalse rahu protsessis,
ei saa neil olla vetot Iisraeli integratsiooniprotsessi suhtes regiooni
Arvan, et palestiinlased peaksid olema protsessi osa,
kuid ei arva, et neil peaks protsessi üle veto olema
ja põhjus, miks meil pole veerand sajandit ühtki uut rahulepingut olnud.
Pärast rahu tegemist Egiptuse ja Jordaaniaga
polnud ühtki rahulepingut 25 aastat, sest kõik ütlesid,
esmalt tuleb rahuldada kõik palestiinlaste nõuded.
Peate sõlmima rahuleppe palestiinlastega.
Probleemiks on kahjuks see, et palestiinlased ei taha rahu Iisraeliga.
Nad tahavad rahu Iisraeli asemel. Nad ei taha riiki Iisraeli kõrval,
vaid riiki Iisraeli asemel. See ei viinud meid kuhugi.
Oleks tõsine viga aktsepteerida Palestiinlaste vetot.
Nad peaksid osalema rahuprotsessis ja saaksid sellest suurt kasu.
Olen valmis kaaluma viise, kuidas nad sellest kasu saaksid,
ilma et peaksime ohverdama oma julgeoleku või rahvuslikud huvid.
Nad võivad olla protsessi osa, kuid mitte omama vetot protsessi üle.
Tasub toonitada, et äsja Palestiinasse läkitatud saudi suursaadik
saabus täna Ramallah'sse, et esitada oma volikirjad
Palestiina omavalitsuse PO presidendile Mahmoud Abbasile.
Mul on hea meel siin olla, nagu Tema Ekstsellentsiga kokku lepitud,
minu riigis, Palestiinas, Ramallah's.
Suursaadik al-Sudairi,
kelle Saudi Kuninglik õukond määras Jeruusalemma peakonsuliks,
väljendas Saudi Araabia nii ajaloolisi kui hiljuti väljendatud püüdlusi
Palestiina pürgimuste teostamiseks.
Nägite kõik intervjuud Tema Majesteedi kroonprintsiga
eelmine nädal Fox Newsis, kus ta näitas suur huvi
meie palestiinlastest vendade suhtes Palestiinas
ja soovime neile paremat elu.
Ja Tema kõrgeausus välisminister prints Faisal Bin Farhan
rääkis mõne päeva eest New Yorgis Palestiina küsimuse tähtsusest
Saudi Araabiale rahvusvahelise legitiimsuse, resolutsioonide,
ja kahe riigi lahenduse alusel
ning Palestiina riigi loomiseks pealinnaga Ida-Jeruusalemmas.
Saudi Araabia ja Palestiina ajaloolised suhted
algasid lahkunud kuninga Abdul Azizi ajal
ja on jätkunud kuninga laste kaudu tänaseni.
Kroonprintsi huvi Palestiina küsimuse suhtes pole uus,
vaid ta tahab, et kogu regioon ja maailm oleksid stabiilsed ja ohutud,
sest see avaldab positiivset mõju kogu maailma rahvastele.
Hoolimata üldisest toetusest Iisraelis
rahulepingu sõlmimiseks Saudi Araabiaga,
näivad kasvavat pessimism ja kriitika seoses valitsuse kavatsustega
kõige rahvusliku suhtes, sh püüdlused stabiilsuseks Lähis-Idas.
See võib johtuda siseriiklikest rahutustest
seoses suure osa iisraellaste visa ja kauase vastuseisuga
valitsuse kohtureformiplaanile.
Rahu Saudi Araabiaga on väga tähtis ja õnnistatud ja ootame seda.
Kuid tundmused siin tänavail rahva ja kodanike seas ütlevad,
et Netanyahu kasutab neid kõnelusi, et riigi üle tugevamat haaret saada
ega too tegelikult rahu.
Märkused kõlasid, kui kümned tuhanded iisraellased
ujutasid taas üle Tel Avivi tänavad,
et väljendada järeleandmatut vastuseisu mis tahes kohtureformile.
Kuna mul on kohustus vanemate, vanavanemate
ja ülejäänud sugupuu suhtes
ja kuna mul on kohustus oma laste ja lastelaste suhtes,
siis on see piisav põhjus, et tulla siia 39. nädalat,
et kaitsta meie riiki.
Seisame siin ja protestime viimased 38 nädalat,
kutsudes peaminister Netanyahut peatama oma tegevust
ja lõpetama kõik kohtuseadused, mida nad riigis loovad.
Iisraeli president Isaac Herzog esines täna riiklikul mäletustseremoonial
1973. a Yom Kippuri sõja ohvrite auks, kus ta toonitas,
et vastasseisus välisvaenlastega, kes taotlesid Iisraeli hävitamist,
ühendasid iisraellased jõud, et ohule ühiselt vastu astuda.
Yom Kippuri sõda omas ajaloolist mastaapi,
mille sarnast me pole näinud pärast Iseseisvussõda,
ja mida pole näinud siiani.
Üks sireen, üks häire, keset ülimat püha, purustas kontseptsiooni
ja sundis kogu rahva panema kõrvale kõik erimeelsused ja tulema kokku,
et võidelda vaenlastega, kes tõusid tema vastu hävinguplaanidega.
President Herzog rõhutas vajadust
avada Iisraeli süda rahu võimalustele,
sh Saudi Araabiaga.
Anname oma meeled, silmad ja südamed rahu võimalustele.
Ärge laskuge illusioonidesse, et sõja võimalust pole,
ja samas ärge laskuge illusioonidesse, et puudub rahu võimalus.
Selles kontekstis tervitan kogu südamest võimalust
normaliseerida suhted Saudi Araabiaga.
See võib saada oluliseks verstapostiks
Iisraeli ajaloolises integreerumisprotsessis Lähis-Itta,
mis tegelikult algas selle kohutava sõjaga
ja jätkus rahulepinguga Egiptusega mõni aasta hiljem.
Rahuleping, milles Yom Kippuri sõja kangelaslikel võitlejatel
oli oluline panus selle toimivuse ja teostumise suhtes.
Kuid õppetunnid ei lõppe sellega.
Herzog avaldas lootust,
et suurim oht juudiriigi julgeolekule saab peagi lahendatud.
Lahkmeel, polariseerumine, lõpmatu vaidlemine -
need on reaalsed ohud Iisraeli ühiskonnale ja riigi julgeolekule.
Iisraeli vaenlased räägivad sellest pidevalt
ja nimetavad meie sisekriisi eelmänguks Iisraeli riigi lagunemisele.
Ja kuigi nad eksivad täielikult, peame mõistusele tulema,
vaiksema tooni võtma, kuulama, käe sirutama
ja lõpetama oma sisekriisi läbi dialoogi ja kokkuleppe.
Samal mälestusüritusel Iisraeli poliit- ja julgeolekujuhtkonnale esinenud
peaminister Netanyahu mainis oma hiljutist visiiti Süüria piirile,
kus ta hindas Iisraeli riiki ähvardavaid ohte.
Mõtlesin seal, kui tähtsad on meie rahvuslikud territooriumid,
mida kasutatakse väärtuslike puhvritsoonidena
vaenlase rünnakute vastu. Mõtlesin ohtudele,
mis varisevad teisel pool piiri ja vaenuriikide poolt,
kes ähvardavad meid hävitamisega.
Yom Kippuri sõja keskse õppetunnina ei vähetähtsusta me ühtki ohtu.
Ta kordas Jeruusalemma püsivaid jõupingutusi Iraani takistamiseks,
kes kutsub avalikult Iisraeli hävitama, tolle tuumarelvade pürgimustes.
Ütlesin paari päeva eest president Bidenile
ja rõhutasin seda ka ÜRO Peaassamblees,
et maailma peab ära hoidma tuumarelva omandamise Iraani poolt.
Selgitasin, et meie, Iisrael, teeme kõik selle nurjamiseks.
Tänu jõule, mida oleme lakkamatult arendanud
alates Yom Kippuri sõjast,
kaitseme oma maad otsustavalt.
Tänu jõule heidutame oma vaenlasi.
Tänu jõule saavutame rahu naabritega.
Aitäh, et vaatasite TV7 Iisraeli Uudiseid!
Kui meie töö teid õnnistavad ja soovite aidata neid eetris hoida,
kaaluge annetuse tegemist.
Seda saab teha meie veebilehel www.tv7israelnews.com
Palvetage jätkuvalt rahu Jeruusalemmale.
Olen Ma'ayan Hessen. Õnnistatud nädalat! Homseni!
Tõlge: Monika Jaaguri